Հայդարաբադը Հնդկաստանի արդյունաբերության եւ առեւտրի կարեւորագույն կենտրոններից մեկն է։ Զարգացած են թեթեւ (տեքստիլ եւ կաշվե), սննդի, ապակու, թղթի, ծխախոտի, եւ դեղագործական արդյունաբերությունը, մեքենաշինությունը (հիմնականում երկաթուղային, ինչպես նաեւ հաստոցաշինությունը եւ ծանր էլեկտրական սարքավորումների արտադրությունը): Զարգացած են արհեստները, ձեռքի աշխատանքը (գեղարվեստական ապրանքների, կենցաղային իրերի պատրաստումը): Հայդարաբադը համակարգչային արդյունաբերության կենտրոն է եւ մրցակցում է Բանդալորի հետ բարձր տեխնոլոգիաների մայրաքաղաք տիտղոսի համար։ Հայդարաբադը նաեւ Հնդկաստանի ռազմաարդյունաբերական համալիրի գիտահետազոտական ​​եւ նախագծային կազմակերպությունների կենտրոններից մեկն է։